ՈՒժեղ հասարակական ճնշման տակ Հայաստանի կառավարությունը փորձում է փոփոխություններ մտցնել «ՕՏԵ»-ի հետ իր կնքած գործարքում: Սեպտեմբերին կառավարությունը հայտարարեց ինտերնետային և բջջային հեռախոսակապի ծառայությունների նկատմամբ «Արմենտելի» բացառիկ իրավունքները ՝ միակողմանիորեն դադարեցնելու իր մտադրության մասին՝ դա մասամբ պատճառաբանելով նրանով, որ «ՕՏԵ»-ն չարաշահում է մենաշնորհի իր դիրքը: Կառավարությունը նաև պնդում է, որ «ՕՏԵ»-ն չի կատարել Հայաստանում հեռախոսակապի զարգացման իր պայմանագրային պարտավորույթունները՝ մի մեղադրանք, որ «Արմենտելը» հրապարակավ մերժում է: Տեղեկանալով կառավարության մտադրություններին (սակայն ոչ էլեկտրոնային հստակ հաղորդակցման միջոցով) և իր ուշադրությունը կենտրոնացնելով «Արմենտելից» առավելագույն դրամ ստանալու վրա՝ «ՕՏԵ»-ն հոկտեմբերին որոշեց կրկնապատկել տեղական հեռախոսային խոսակցությունների մեկ րոպեի սակագինը և կրճատել հեռախոսային խոսակցությունների անվճար ժամանակը: Սակագների աճը հակասում էր սակագները կայուն պահելու կառավարության տված երաշխիքներին և հանգեցրեց վերոհիշյալ դատական հայցին: Շարունակելով իր հարձակումը՝ «ՕՏԵ»-ն դեկտեմբերին արձագանքեց իրեն մենաշնորհից զրկելու կառավարության փորձերին՝ պայմանագիրը խախտելու համար միջազգային տնտեսական արբիտրաժային դատարանին հակահայց ներկայացնելով Հայաստանի կառավարության դեմ: